
Implementation of Quantized Neural Networks for the Sake of Verification

A neurális hálózatok megjelenésével a gépek képesek lettek olyan feladatok elvégzésére, melyre azelőtt csak az emberek voltak képesek. Manapság már a közlekedésben, illetve az orvostudományban is hatalmas szerepe van az ún. mélytanuló rendszereknek, ám ennek megvan a hátránya is. Ezen rendszerek egyre komplexebbé váltak az évek során és ezáltal egyre sebezhetőbbé is. A kutatás célja a neurális hálók sebezhetőségének vizsgálata, azaz, hogy milyen mértékben lehet egy-egy ilyen rendszert félrevezetni.
A kutatás során implementáltam egy lineáris transzformációs réteget, mely képes kvantált súlyokat szolgáltatni az azt követő rétegnek, illetve, hogy ez megvalósuljon, egy függvényt, mely képes a súlymátrixok értékeinek gyors kategorizálására. Továbbá egy ezen réteg felhasználásával készült neurális hálót betanítottam MNIST dataset használatával, illetve sikerült a tréningezés során keletkezett adatokat is kinyernem, például a súlyokat és a batch normalizációs réteg változóit. Ezen adatok felhasználásával a neurális hálót a témavezetőm logikai megkötésekre konvertálta, valamint MiniCARD szolver segítségével verifikálta.
A neurális háló implementálása során a Keras, illetve a TensorFlow használata mellett döntöttünk, mely egyértelműen eldönthetővé tette, mely programozási nyelven íródjon, ez pedig a Python. Verifikációs célokra az egyetem saját szoftvere, a VerBiNe került felhasználásra.
Az implementált neurális háló bár igen jó eredményeket ért el MNIST dataset-en tanítva, ugyanakkor a CIFAR-10 dataset-tel folytatott kísérletek során már nem érte el az elvárt pontosságot, így ezen a téren még fejlesztést igényel. A verifikációt tekintve arra a következtetésre jutottunk, hogy a kvantált neurális háló megtéveszthető.



